২৯ মে ২০২০, ২১:০৬, আপডেট: ২৯ মে ২০২০, ২১:০৫
কালিগঞ্জে সড়ক দুর্ঘটনায় যুবকের মৃত্যু - নয়া দিগন্ত
সাতক্ষীরার কালিগঞ্জে দ্রুতগামী মোটরসাইকেলের ধাক্কায় ব্রজেন ওরফে ভোজন মন্ডল (৪০) নামে এক সাইকেল আরোহীর মৃত্যু হয়েছে। শুক্রবার বিকেল ৫ টার দিকে কালিগঞ্জ-উজিরপুর সড়কের জাফরপুর কাজী আলাউদ্দীন ডিগ্রী কলেজের সন্মুখে এই দুর্ঘটনা ঘটে। নিহত ব্রজেন মন্ডল উপজেলার তারালী ইউনিয়নের পশ্চিম তেঁতুলিয়া গ্রামের সুধন্য মন্ডলের ছেলে।
থানা ও প্রত্যক্ষদর্শী সূত্রে জানা যায়, ব্রজেন মন্ডল বাড়ি থেকে কালিগঞ্জ অভিমূখে আসার সময় জাফরপুর এলাকায় পৌঁছালে বিপরীত দিক থেকে আসা ভাড়ায়চালিত একটি মোটরসাইকেল তাকে সজোরে ধাক্কা দেয়। দুর্ঘটনায় গুরুতর আহত ব্রজের মন্ডলকে উদ্ধার করে কালিগঞ্জ উপজেলা স্বাস্থ্য কমপ্লেক্সে নিয়ে গেলে কর্তব্যরত চিকিৎসক তাকে মৃত ঘোষণা করেন। দুর্ঘটনাকবলিত মোটরসাইকেলের চালক নাজমুল ইসলাম আহত হয়ে বর্তমানে উপজেলা স্বাস্থ্য কমপ্লেক্সে চিকিৎসাধীন আছেন।
ঘটনার সত্যতা নিশ্চিত করে থানার উপ-পরিদর্শক চিন্ময় মন্ডল বলেন, মৃতদেহের সুরতহাল রিপোর্ট তৈরী করা হয়েছে। নিহতের পরিবারের পক্ষ থেকে অভিযোগ দেয়া হবে কী না তা এখনও জানা যায় নি।
খুলনার সেই ২ শ্রমিক নেতাকে গ্রেফতার দেখিয়েছে পুলিশ
শৈলকুপায় করোনা উপসর্গ নিয়ে ১ জনের মৃত্যু